


Rīga 2023

Vai pašvaldības veicina iedzīvotāju iesaisti fiziskajās aktivitātēs?



Pašnovērtējuma anketa sagatavota, lai lietderības revīzijas “Vai pašvaldībās ir izveidoti priekšnoteikumi efektīvai iedzīvotāju iesaistei fiziskajās aktivitātēs?” apjomā neiekļautām pašvaldībām dotu iespēju pēc revīzijā lietotās pieejas novērtēt savu darbību efektivitāti iedzīvotāju fizisko aktivitāšu veicināšanā.

Ar revīzijas ziņojumu “Vai pašvaldības veicina iedzīvotāju iesaisti fiziskajās aktivitātēs?” var iepazīties Valsts kontroles tīmekļvietnē www.lrvk.gov.lv sadaļā Noslēgtās revīzijas nozare Reģionālā attīstība un pašvaldības.

| Jautājums/ kritērijs | Vai kritērijs ir izpildīts?  (Jā / Nē / Daļēji) | Revīzijā pārbaudītajās pašvaldības konstatētais par kritērija neizpildi vai daļēju izpildi | Iespējamā rīcība, ja kritērijs nav izpildīts vai izpildīts daļēji |
| --- | --- | --- | --- |
| **1.** |**Vai pašvaldība ir apzinājusi iedzīvotāju vajadzības un informētības aspektus par fizisko aktivitāšu nozīmi un iespējām?** | | | |
| Vai ir noskaidrota un regulāri aktualizēta informācija par iedzīvotāju vajadzībām un interesēm fizisko aktivitāšu veicināšanas jomā?  *Iedzīvotāju vajadzības un intereses ir ņemtas vērā, organizējot fiziskās aktivitātes pašvaldības iedzīvotājiem.* |  | Pašvaldībās attīstības plānošanas procesā iedzīvotāju viedoklis par fiziskajām aktivitātēm netiek noskaidrots aptaujās, kas ir reprezentatīvas un atspoguļo dažādu mērķgrupu vēlmes un vajadzības, kā arī netiek uzkrāti dati par visu iedzīvotāju iesaisti fiziskajās aktivitātēs  No pašvaldību attīstības plānošanas dokumentiem nav iespējams identificēt, kādas prioritātes pašvaldībā tiks īstenotas visu iedzīvotāju mērķgrupu fizisko aktivitāšu veicināšanai un kāda būs veikto darbību ietekme uz pašvaldības un valsts izvirzītajiem mērķiem.  *Revīzijas ziņojuma sadaļa “Vai ir noskaidrota un regulāri aktualizēta informācija par iedzīvotāju vajadzībām un interesēm fizisko aktivitāšu veicināšanas jomā?”.* | Noskaidrot iedzīvotāju vajadzības visās mērķgrupās (piemēram, rīkojot reprezentatīvas aptaujas par fizisko aktivitāšu jomu), uzkrāt un analizēt datus par iedzīvotāju iesaisti fiziskajās aktivitātēs, noskaidrojot iedzīvotāju neiesaistīšanās iemeslus, un ņemt vērā iegūto informāciju, sagatavojot plānošanas dokumentus un organizējot fiziskās aktivitātes. |
| Vai ir veiktas reprezentatīvas un periodiskas aptaujas vai citas darbības iedzīvotāju vajadzību noskaidrošanai? |  |
| Vai iedzīvotāju vajadzības sporta un fizisko aktivitāšu veicināšanai ir aktualizētas un ietvertas pašvaldību institūciju vadības dokumentos (darba plānos) u.c.? |  |
| Vai pašvaldība veic mērķētus izglītojošus un publicitātes pasākumus, lai fizisko aktivitāšu veicināšanai pievērstu vairāk iedzīvotāju?  *Ir veikti mērķēti izglītojoši un informatīvi pasākumi pašvaldības iedzīvotājiem par fizisko aktivitāšu nozīmi un dažādām iespējām.* |  | Pašvaldību publiskotā informācija par iespējām iesaistīties fiziskajās aktivitātēs lielākoties netiek mērķēta kādai konkrētai iedzīvotāju grupai (bērni un jaunieši, pieaugušie, vecāki ar maziem bērniem, seniori, personas ar funkcionāliem traucējumiem).  Pašvaldību informācijas kanālos gandrīz nemaz nav izglītojošas informācijas par veselīgu dzīvesveidu un fizisko aktivitāšu nozīmi.  *Revīzijas ziņojuma sadaļa “Vai pašvaldības veic mērķētus izglītojošus un publicitātes pasākumus, lai fizisko aktivitāšu veicināšanai pievērstu vairāk iedzīvotāju?”.* | Apzināt iedzīvotāju mērķgrupas un to informācijas saņemšanas paradumus, veidot atbilstošas informēšanas un izglītošanas aktivitātes dažādos informācijas kanālos, lai nodrošinātu plašāku iedzīvotāju iesaisti fiziskajās aktivitātēs. |
| **2.** |**Vai iedzīvotāju iespējas nodarboties ar fiziskajām aktivitātēm pašvaldībā ir samērīgas, ņemot vērā dažādu mērķgrupu pieprasījumu, piedāvājumu, esošo infrastruktūru un tās izvietojumu administratīvajā teritorijā?** | | | |
| Vai pašvaldībā infrastruktūra ir optimāli noslogota, ņemot vērā prioritātes un mobilitātes iespējas?  *Ir noteiktas prioritātes telpu un infrastruktūras noslodzei (grupa ar lielāko pieprasījumu prioritāri saņem infrastruktūru).* |  | Principi infrastruktūras noslodzei nevienā no pašvaldībām nav izstrādāti dokumenta veidā, bet visām tie ir kopīgi – vispirms telpas nodrošinot vispārizglītojošo skolu sporta nodarbībām, interešu izglītības programmu īstenošanai, profesionālās ievirzes sporta izglītības programmu īstenošanai, visbeidzot nevalstiskā sektora un maksas nodarbībām. Izvērtējot izlasē iekļauto pašvaldību sporta infrastruktūras noslodzes grafikus, ir konstatēts, ka infrastruktūra tiek noslogota atbilstoši noteiktajām prioritātēm, tomēr pašvaldības neuzkrāj datus par infrastruktūras noslodzi ārtelpā un visu iedzīvotāju iesaisti fiziskajās aktivitātēs.  *Revīzijas ziņojuma sadaļa “Vai pašvaldību sporta infrastruktūra ir pieejama visām mērķgrupām?”.* | Sporta infrastruktūras noslodzi plānot atbilstoši visu pašvaldības iedzīvotāju mērķgrupu vajadzībām, tajā skaitā pieaugušo, senioru, personu ar īpašām vajadzībām. |
| Vai ir noteiktas prioritātes telpu un infrastruktūras noslodzei? |  | Definēt principus un prioritātes telpu un infrastruktūras noslodzes plānošanai. |
| Vai pašvaldībā pieejamā fizisko aktivitāšu infrastruktūra tiek noslogota maksimāli atbilstoši noteiktajām prioritātēm? |  | Uzkrāt un analizēt datus par iedzīvotāju iesaisti fiziskajās aktivitātēs un ņemt vērā iegūto informāciju organizējot fiziskās aktivitātes. |
| Vai iedzīvotājiem neatkarīgi no dzimuma un vecuma, kā arī personām ar funkcionāliem traucējumiem ir vienlīdzīgas iespējas piedalīties sporta un fiziskajās aktivitātēs atbilstoši viņu vajadzībām?  *Visām iedzīvotāju grupām (bērniem un jauniešiem, pieaugušajiem, senioriem, personām ar funkcionāliem traucējumiem, vīriešiem, sievietēm) ir iespējas nodarboties ar fiziskajām aktivitātēm.* |  | Dažādām iedzīvotāju grupām (bērniem un jauniešiem, pieaugušajiem, senioriem, vecākiem ar maziem bērniem, personām ar funkcionāliem traucējumiem) ir atšķirīgas iespējas un pieeja sportam un citām fiziskajām aktivitātēm pašvaldībās, jo pašvaldībās netiek uzkrāti un analizēti dati par visu iedzīvotāju iesaisti fiziskajās aktivitātēs un nenotiek mērķtiecīga fizisko aktivitāšu plānošana, kas ļautu piedāvāt aktivitātes atbilstoši visu iedzīvotāju grupu vajadzībām un interesēm.  *Revīzijas ziņojuma sadaļa “Vai pašvaldību sporta infrastruktūra ir pieejama visām mērķgrupām?”.* |  |
| Vai pašvaldība nodrošina vidi un piedāvā fiziskās aktivitātes (dažāda veida) visām iedzīvotāju grupām (bērniem un jauniešiem, pieaugušajiem, senioriem, personām ar funkcionāliem traucējumiem, vīriešiem, sievietēm, vecākiem ar maziem bērniem)? |  | Noskaidrot iedzīvotāju vajadzības visās mērķgrupās, uzkrāt un analizēt datus par iedzīvotāju iesaisti fiziskajās aktivitātēs, noskaidrojot iedzīvotāju neiesaistīšanās iemeslus, un ņemt vērā iegūto informāciju organizējot fiziskās aktivitātes. Uzkrāt un analizēt datus par iedzīvotāju iesaisti fiziskajās aktivitātēs, proaktīvi uzrunājot mazāk aktīvo mērķgrupu. |
| Vai zēnu un meiteņu (sieviešu un vīriešu) īpatsvars sporta nodarbībās ir līdzvērtīgs (~ 60 %/ 40 %)? |  | Izvērtēt dzimumu līdztiesības aspektus un rezultātus, nodrošinot ar sportu un fiziskajām aktivitātēm saistītus pakalpojumus, un veikt darbības, lai fiziskajās aktivitātēs līdzvērtīgi iesaistītu abu dzimumu pārstāvjus. |
| Vai pašvaldībā ir atbilstošs personāls, kas nodrošina fizisko aktivitāšu īstenošanu un veicināšanu?  *Pašvaldībā ir atbilstošs personāls (metodiķi, treneri, organizatori/uzraugi), kas nodrošina fizisko aktivitāšu veicināšanu neatkarīgi no aktivitātes veida, mērķgrupas un norises vietas.* |  | Pašvaldībās ilgtermiņā ir prognozējamas problēmas nodrošināt pienācīgu skaitu atbilstošas kvalifikācijas speciālistu, jo pastāv problēma ar jaunu treneru/pedagogu piesaisti ierobežotu karjeras iespēju dēļ – treneru kvalifikācija ne valstī, ne pašvaldībās nav sasaistīta ar saņemamo atlīdzību, kas nemotivē trenerus paaugstināt savu kvalifikāciju. Otrs faktors ir saspringts darba grafiks – nodarbības lielākoties notiek darbdienu vakaros, savukārt sacensības – nedēļas nogalēs.  Lai gan ir noteikta pedagogu/treneru sertifikācijas kārtība, lai iegūtu tiesības strādāt sporta jomā, revīzijā tika konstatēts, ka no izlasē iekļauto pašvaldību 151 sporta speciālista 26 personām nav spēkā esoša sporta speciālista sertifikāta, kas rada risku, ka šīm personām nav atbilstošas izglītības un/vai kvalifikācijas, kas, savukārt, var negatīvi ietekmēt pakalpojuma kvalitāti, saņēmēju drošību un veselību.  *Revīzijas ziņojuma sadaļa “Vai pašvaldībās ir atbilstošs personāls, kas nodrošina fizisko aktivitāšu īstenošanu un veicināšanu?”.* | Izvērtēt sporta pedagogu/treneru kvalifikācijas atbilstību normatīvo aktu prasībām un atlīdzību pret sporta nozarē vidējo atalgojumu. |
| Vai fizisko aktivitāšu veicināšanai ir kvalificēti speciālisti? |  |
| Vai pašvaldībā strādājošie speciālisti ir ar konkurētspējīgu atalgojumu? |  |
| **3.** |**Vai pašvaldība ir panākusi labāko finanšu resursu ietekmi iedzīvotāju fiziskās aktivitātes veicināšanā?** | | | |
| Vai pašvaldība ir apzinājusi, kuras darbības ir nepieciešams finansēt un kādā apmērā (iedzīvotāju līdzfinansējums), lai nodrošinātu iedzīvotāju fizisko aktivitāti?  *Pašvaldība ir pamatojusi finansējuma nepieciešamību un prioritātes. Dalības fiziskajās aktivitātēs finansiālie noteikumi iedzīvotājiem ir caurskatāmi, objektīvi un ekonomiski pamatoti.* |  | Iestāžu budžeta pieprasījuma tāmēs netiek norādīta sasaiste ar attīstības plānošanas dokumentos noteiktajiem rīcības virzieniem un uzdevumiem.  Plānojot un izlietojot finanšu līdzekļus fizisko aktivitāšu veicināšanai, sniedzot pakalpojumus un nosakot līdzfinansējuma apmēru, pašvaldībās nav analītiskas uzskaites un ekonomiski pamatotu datu par sniegto pakalpojumu izmaksām. Apstiprinātajām pakalpojumu maksām nav veikti aprēķini (dažām pašvaldībām nav arī metodikas to veikšanai), kas liedz nodrošināt caurskatāmību un ekonomiski pamatotu informāciju lēmumu pieņemšanai.  Līdzfinansējums var ierobežot iespējas nodarboties ar fiziskajām aktivitātēm, jo pat mazs līdzfinansējums kādai ģimenei var būt šķērslis dalībai fiziskajās aktivitātēs.  *Revīzijas ziņojuma sadaļa “Vai pašvaldības ir apzinājušas, kuras darbības ir nepieciešams finansēt un kādā apmērā (iedzīvotāju līdzfinansējums), lai palielinātu iedzīvotāju fizisko aktivitāti?”.* | Izvērtēt sporta un fiziskajām aktivitātēm piešķirtā finansējuma izlietojuma rezultātus, kā arī to, vai tiek nodrošinātas aktivitātes visu pašvaldības iedzīvotāju mērķgrupu vajadzībām, kā arī nodrošināt, ka dalības fiziskajās aktivitātēs finansiālie noteikumi (pakalpojumu maksa, līdzmaksājumi, atvieglojumi) iedzīvotājiem ir caurskatāmi, ekonomiski pamatoti un nerada šķēršļus iesaistīties fiziskajās aktivitātēs. |
| Vai noteiktajām vajadzībām fizisko aktivitāšu jomā ir paredzēts finansējums? |  | Budžeta plānošanas procesā finansējumu plānot sasaistē ar attīstības plānošanas dokumentos noteiktajām iedzīvotāju vajadzībām fizisko aktivitāšu jomā. |
| Vai pakalpojumu maksas un līdzfinansējuma apmēra noteikšanai ir veikts aprēķins? |  | Veikt dalītu izmaksu uzskaiti, lai iegūtu ekonomiski pamatotu informāciju lēmumu pieņemšanai par konkrētām aktivitātēm. Izstrādāt maksas pakalpojumu izcenojumu noteikšanas metodiku un veikt aprēķinus pakalpojumu maksas un līdzfinansējuma apmēra noteikšanai. |
| Vai apstiprinātās pakalpojuma maksas un līdzfinansējuma apmērs pie noteiktiem kritērijiem tiek pārskatīts un aktualizēts? |  | Paredzēt kritērijus, pie kādiem tiek pārskatītas apstiprinātās pakalpojumu maksas un līdzfinansējuma apmērs. |
| Vai ir izveidota atbalsta sistēma dažādām iedzīvotāju grupām, lai tās neatkarīgi no ienākumu līmeņa varētu piedalīties pašvaldības piedāvātajās aktivitātēs? |  | Paredzēt kritērijus, pie kādiem kādai iedzīvotāju grupai tiek sniegts atbalsts, lai neatkarīgi no ienākumu līmeņa varētu piedalīties pašvaldības piedāvātajās aktivitātēs. |
| Vai fizisko aktivitāšu veicināšanā pašvaldība izmanto NVO (sporta klubu, privāto sporta skolu) iniciatīvas un iespējas?  *NVO (sporta klubu, privāto sporta skolu) iniciatīvas un iespējas samazina pašvaldības izmaksas fizisko aktivitāšu nodrošināšanai un palielina pašvaldības iedzīvotāju iesaisti.* |  | Pašvaldības ir nodevušas NVO rīcībā sporta infrastruktūru un reglamentējušas kārtību sadarbībai ar NVO un to finansēšanai. Tomēr regulējums neizslēdz subjektīvu vērtējumu finansējuma piešķiršanā, nav skaidru un pašvaldības attīstības mērķos un objektīvā (uz datiem un rezultātiem balstītā) analīzē balstītu kritēriju. Daudzviet sadarbība ar NVO notiek, balstoties uz vēsturisku pieredzi un tradīcijām, neņemot vērā, piemēram, NVO iespējas nodrošināt kvalitatīvus pakalpojumus pēc iespējas lielākam iedzīvotāju skaitam dažādās mērķgrupās. Izlasē iekļautajās pašvaldībās kopā ir 137 740 iedzīvotāju, no kuriem NVO iesaistīti vien 5 % iedzīvotāju.  *Revīzijas ziņojuma sadaļa “Vai fizisko aktivitāšu veicināšanā pašvaldības izmanto NVO (sporta klubu, privāto sporta skolu) iniciatīvas un iespējas?”.* | Uzkrāt un analizēt datus par NVO darbības rezultātiem, pašvaldības piešķirtā finansējuma izlietošanas efektivitāti un NVO pienesumu pašvaldības mērķu sasniegšanā, nodrošinot iedzīvotājiem ar fiziskajām aktivitātēm saistītus pakalpojumus. |
| Vai sadarbībai ar NVO ir izstrādāts normatīvais regulējums? |  | Izstrādāt normatīvo regulējumu sadarbībai ar NVO. |
| Vai sadarbībai ar NVO ir noteikti mērķi saistībā ar pašvaldības attīstības plānošanas dokumentos noteiktajiem rīcības virzieniem (par fizisko aktivitāšu jomu)? |  | Slēdzot līgumus ar NVO, paredzēt mērķus, kas izriet no pašvaldības attīstības plānošanas dokumentos noteiktajiem rīcības virzieniem un rezultātus raksturojošiem rādītājiem. |
| Vai ir nodrošināta kontrole pār finansējuma izlietojumu un iznomātās infrastruktūras lietojumu? |  | Paredzēt detalizētas atskaites par finansējuma izlietojumu, ietverot ne tikai finansiāla rakstura informāciju, bet arī informāciju par NVO paveikto un rezultātiem iedzīvotāju fizisko aktivitāšu veicināšanā. |
| Vai pašvaldībā tiek gatavots novērtējums par NVO rezultātiem fizisko aktivitāšu veicināšanā pašvaldībai saistošo mērķu sasniegšanai? |  | Izvērtēt NVO darbības rezultātus saistībā ar pašvaldības attīstības plānošanas dokumentos noteiktajiem rīcības virzieniem un rezultātus raksturojošiem rādītājiem, lai iegūtu objektīvu un datos balstītu informāciju lēmumu pieņemšanai par sadarbību ar NVO. |